देशभर के 68 बच्चे CM, स्पीकर, मंत्री, नेता प्रतिपक्ष, विधायक की भूमिका में नजर आए, सदन में उठाए सवाल
चल विधानसभा में बाल श्रम निषेध दिवस पर बाल सत्र का आयोजन किया गया। इसमें बाल विधायकों ने अपने-अपने चुनाव क्षेत्रों से जुड़े कई सवाल पूछे। इनका जवाब संबंधित विभागों के बाल मंत्रियों ने दिया। विधानसभा की कार्यवाही प्रश्नकाल से शुरू हुई।
हिमाचल विधानसभा में बाल श्रम निषेध दिवस पर बाल सत्र का आयोजन किया गया। इसमें बाल विधायकों ने अपने-अपने चुनाव क्षेत्रों से जुड़े कई सवाल पूछे। इनका जवाब संबंधित विभागों के बाल मंत्रियों ने दिया। विधानसभा की कार्यवाही प्रश्नकाल से शुरू हुई।
बाल सत्र को लेकर अप्रैल माह से तैयारियां चल रही हैं। देशभर के 1108 बच्चों में से 68 बाल विधायक चुने गए हैं। इन्हीं में से मुख्यमंत्री, स्पीकर, नेता प्रतिपक्ष, विधायक, सचिव चुने गए हैं। कुछ बाल विधायक सत्ता पक्ष और कुछ विपक्ष की भूमिका निभा रहे हैं।
इस सत्र के बहाने बाल विधायकों ने प्रदेश में स्वास्थ्य सेवाओं की पोल-पट्टी खोली। ज्यादातर बच्चों ने शिक्षण और स्वास्थ्य संस्थानों में खाली पड़े टीचरों और डॉक्टरों से जुड़े सवाल सदन में पूछे। इनका संबंधित विभागों के बाल मंत्रियों ने सदे हुए अंदाज में जवाब दिया। 
सुंदरनगर की जाह्नवी मुख्यमंत्री
मंडी जिले के सुंदरनगर स्कूल की जाह्नवी ने बाल मुख्यमंत्री की भूमिका में है। इसी तरह बाल विधायकों की काबिलियत के हिसाब से स्पीकर, नेता प्रतिपक्ष, बाल कैबिनेट मंत्री भी चुने गए हैं।
मुख्यमंत्री सुक्खू रहे मौजूद
इस मौके पर हिमाचल के मुख्यमंत्री सुखविंदर सुक्खू, राज्यसभा के उपसभापति हरिवंश नारायण सिंह विशिष्ट अतिथि के तौर पर उपस्थित रहे। साथ ही हिमाचल विधानसभा के स्पीकर कुलदीप सिंह पठानिया, स्वास्थ्य मंत्री धनीराम शांडिल, इंडस्ट्री मिनिस्टर हर्षवर्धन चौहान, शिक्षा मंत्री रोहित ठाकुर आदि भी मौजूद रहे।
बाल सत्र में आए सुझावों पर विचार करेगी सरकार: मुख्यमंत्री
मुख्यमंत्री सुखविंदर सुक्खू ने कहा कि बाल सत्र में विभिन्न मुद्दों पर आए सुझावों पर सरकार विचार करेगी। उन्होंने कहा कि बच्चों के सवाल नए हिमाचल की नींव रखते हैं और उनके सवाल-जवाब देखकर इस बात का विश्वास और दृढ़ हुआ कि हिमाचल का भविष्य सुरक्षित है।‘ उन्होंने बाल सत्र के दौरान स्कूलों में योगाभ्यास के लिए विशेष सत्र आयोजित करने के सुझाव पर विचार करने का आश्वासन दिया।